Liepos 24

Liepos 24 yra 205-a metų diena pagal Grigaliaus kalendorių (keliamaisiais metais – 206-a). Nuo šios dienos iki metų galo lieka 160 dienų.

 Informacija 

 Šventės 
 Ekvadoras, Venesuela – Simono Bolivaro diena.

 Vardadieniai 
Kristina – Živilė

 Šią dieną Lietuvoje 

 Įvykiai 
 1794 – caro armija įvykdė žydų pogromą Užupyje;
 1926 – Lietuvos aklųjų ir silpnaregių sąjungos įkūrimo data;
 1930 – ekspremjeras Augustinas Voldemaras vieneriems metams ištremtas į Platelius, kaip visuomenės tvarkai pavojingas asmuo.

 Gimimo dienos 
 1677 m. – Vladislovas Daukša, mokyklinių dramų autorius, panegirikų eiliuotojas (m. 1747 m.).
 1761 m. – Jokūbas Jasinskis, Lietuvos inžinierius, poetas, politinis veikėjas, 1794 m. sukilimo Lietuvoje vadas, sukilėlių generolas leitenantas (m. 1794 m.).
 1843 m. – Otas Tišleris, vokiečių archeologas.Friedrich Koldewey. Otto Tischler. Allgemeine Deutsche Biographie (ADB). Band 38, Duncker & Humblot, Leipzig 1894, S. 374–376. (m. 1891 m.).
 1864 m. – Antanas Kriščiukaitis, rašytojas, teisėtyrininkas, profesorius, pirmasis Vyriausiojo Tribunolo pirmininkas (m. 1933 m.).
 1903 m. – Jonas Bulavas, Lietuvos agronomas selekcininkas, žemės ūkio mokslų daktaras (m. 1984 m.).
 1909 m. – Jeronimas Cicėnas, Lietuvos žurnalistas, Vilniaus krašto ir JAV lietuvių visuomenės veikėjas (m. 1987 m.).
 1911 m. – Kazys Ambrozaitis, Lietuvos gydytojas rentgenologas, habilituotas biomedicinos mokslų daktaras.
 1912 m. – Klemensas Čerbulėnas, Lietuvos etnografas, muziejininkas, dailėtyrininkas, architektūros istorikas, pedagogas (m. 1986 m.).
 1914 m. – Jonas Dovydaitis, Lietuvos lakūnas, sklandytojas, sovietinis rašytojas (m. 1983 m.).
 1928 m. – Antanas Rekašius, Lietuvos kompozitorius, pedagogas (m. 2003 m.).
 1930 m. – Leonardas Kulikauskas, Lietuvos inžinierius mechanikas, metalotyrininkas, technologijos mokslų daktaras (m. 2017 m.).
 1931 m.:
 Marijonas (Marius) Baranauskas, Lietuvos žurnalistas, fotografas (m. 1995 m.).
 Mindaugas Stakvilevičius, pedagogas, fizikas, matematikas, Lietuvos ir Šiaulių miesto politinis bei visuomenės veikėjas.
 Albinas Jarusevičius, Lietuvos žurnalistas, publicistas, redaktorius (m. 2022 m.).
 Vincentas Korkutis, Lietuvos geologas (m. 2023 m.).
 1933 m.:
Rimtautas Kašponis, muzikos teoretikas, choro dirigentas, pedagogas, humanitarinių mokslų (muzikologijos) daktaras (m. 2018 m.).
 Vytautas Mažeika, Lietuvos pedagogas, kraštotyrininkas, muziejininkas.
 1934 m. – Česlovas Kudaba, Lietuvos geografas, gamtininkas, profesorius, politinis veikėjas, Kovo 11 d. Akto signataras (m. 1993 m.).
 1936 m. – Pranciškus Jakas, Lietuvos miškininkas, biomedicinos mokslų daktaras.
 1938 m. – Ramūnas Kamaitis, Lietuvos architektas.
 1941 m. – Petras Baguška, politikas, Lietuvos teisingumo ministras, Kėdainių rajono savivaldos politikas, Kėdainių meras.
 1945 m. – Feliksas Ivanauskas, Lietuvos matematikas, habilituotas fizinių mokslų daktaras.
 1949 m. – Stasys Eidrigevičius, vienas žinomiausių šiuolaikinių lietuvių dailininkų, grafikas ir režisierius.
 1952 m. – Vytas Kašėta, Lietuvos ir Vilniaus rajono politinis bei visuomenės veikėjas.
 1953 m. – Hendryk Malevski, teisininkas, teisėtyrininkas kriminalistas, Mykolo Romerio universiteto profesorius, Teisės fakulteto (TF) Kriminalistikos katedros vedėjas.
 1955 m.:
 Marija Ulbienė, Lietuvos ir Palangos savivaldybės politinė bei visuomenės veikėja.
 Tautvilis Indilas, ūkininkas, Lietuvos ir Kupiškio rajono politinis bei visuomenės veikėjas.
 1956 m. – Algirdas Kudzys, inžinierius – statybininkas, diplomatas, habilituotas mokslų daktaras, Lietuvos ir Vilniaus politinis bei visuomenės veikėjas.
 1957 m.:
 Gintautas Dzemyda, Lietuvos informatikas, habilituotas technologijos mokslų daktaras.
 Ramunė Marcinkevičiūtė, Lietuvos teatrologė, humanitarinių mokslų daktarė.
 1958 m. – Rimas Valčiukas, Lietuvos politinis veikėjas, policijos komisaras, alpinistas, kalnų turizmo kelionių vadovas.
 1959 m.:
 Algimantas Jankauskas, Lietuvos politologas, socialinių mokslų daktaras.
 Viktoras Uspaskichas, verslininkas, politikas, Darbo partijos lyderis, Europos Parlamento narys.
 1961 m. – Ernestas Kutorga, Lietuvos mikologas, biomedicinos mokslų daktaras.
 1962 m. – Oleg Gluchov, Lietuvos ir Vilniaus miesto savivaldybės politinis bei visuomenės veikėjas.
 1964 m. – Asta Kazakevičiūtė, Lietuvos politinė bei visuomenės veikėja.
 1965 m. – Danielius Pivoriūnas, gamtos mokslų daktaras.
 1972 m. – Kristina Poplavskaja, Lietuvos irkluotoja, dalyvavusi dvejose Olimpinėse žaidynėse (1992 ir 2000 m.).

 Mirtys 
 1687 m. – Jonas Božimovskis, Biblijos vertėjas (g. 1645 m.).
 1774 m. – Aleksandras Mikalojus Horainas, Žemaičių vyskupas sufraganas, teologijos daktaras (g. 1698 m.).
 1884 m. – Kazimieras Aleksandravičius, kunigas, vertėjas, draudžiamosios lietuvių literatūros platintojas (g. 1823 m.).
 1930 m. – Marija Pečkauskaitė – Šatrijos Ragana, lietuvių rašytoja (g. 1877 m.).
 1967 m. – Ernestas Galvanauskas, Lietuvos inžinierius, politinis bei visuomenės veikėjas (g. 1882 m.).
 1977 m. – Pranas Gailiūnas, Lietuvos kalbininkas, pedagogas, humanitarinių mokslų daktaras (g. 1913 m.).
 1982 m. – Rapolas Juška, vargonininkas, chorvedys, dainininkas (bosas) (g. 1905 m.).
 1993 m. – Petronėlė Bernadišienė, Lietuvos kalbininkė, humanitarinių mokslų daktarė (g. 1910 m.).
 1995 m. – Povilas Dilys, Lietuvos evangelikų reformatų kunigas, generalinis superintendantas (g. 1905 m.).
 2022 m. – Vytautas Tomkus, lietuvių teatro ir kino aktorius (g. 1940 m.).Skaudi netektis: mirė aktorius Vytautas Tomkus. lrt.lt. 2022-07-25. Nuoroda tikrinta 2022-07-25.
 2025 m. – Sigitas Kuncevičius, Lietuvos architektas (g. 1958 m.).Mirė architektas Sigitas Kuncevičius. LRT. 2025-07-24. Nuoroda tikrinta 2025-07-25.

 Šią dieną pasaulyje 

 Įvykiai 
 1198 – Rygos kalno mūšis - po pralaimėjimo lyviai priima krikščionybę
 1701 – įkurtas Detroitas.
 1847 – po 17 mėnesių kelionės Brigham Young su pirmaisiais 148 mormonais atvyko į Salt Lake slėnį ir įkūrė Salt Lake City.
 1923 – Šveicarijoje pasirašyta Lozanos sutartis tarp Turkijos ir Graikijos, Bulgarijos bei kitų Pirmojo pasaulinio karo dalyvių, nustačiusi šiuolaikinės Turkijos sienas.
 1929 – Įsigaliojo Kelogo-Briano paktas, pasmerkęs karą kaip užsienio politikos priemonę (jį 1928 m. rugpjūčio 27 d. Paryžiuje pasirašė didžiosios pasaulio valstybės).

 Gimimo dienos 
 1360 m. – Nuno Álvares Pereira, garsus Portugalijos generolas, sėkmingai kovojęs per 1383–1385 m. krizę, nulėmusią Portugalijos nepriklausomybę nuo Kastilijos karalystės. Vėliau jis tapo mistiku (m. 1431 m.).
 1783 m. – Simonas Bolivaras, viena ryškiausių Pietų Amerikos istorinių asmenybių, žymus karvedys ir Politikas (m. 1830 m.).
 1802 m. – Aleksandras Diuma, tėvas, prancūzų literatūros klasikas, vienas ir su bendraautoriais parašęs daugiau nei 600 knygų (m. 1870 m.).
 1803 m. – Adolfas Šarlis Adamas, prancūzų kompozitorius, Prancūzijos instituto narys (m. 1856 m.).
 1826 m. – Fransiskas Solanas Lopesas, autoritarinis Paragvajaus prezidentas, valdęs šalį 1862–1870 m.; (m. 1870 m.).
 1857 m. – Henrik Pontoppidan, danų romanistas, novelistas. 1917 m. apdovanotas Nobelio literatūros premija (m. 1943 m.).
 1879 m. – Johannes Hoßfeld, vokiečių teisininkas, Mutinės ir Finansų ministerijos, Mokesčių inspekcijos tarnautojas, viešųjų finansų veikėjas (m. 1948 m.).
 1888 m. – Nilsas Obergas, Švedijos archeologas (m. 1957 m.).
 1948 m. – Janis Dinevičius, inžinierius elektrikas, Latvijos valstybinis ir politinis veikėjas.
 1963 m. – Karl Malone, NBA krepšininkas.
 1964 m. – Banana Yoshimoto, šių laikų Japonijos rašytoja. Savo pseudonimą pasirašo hiragana raštu.The Columbia Anthology of Modern Japanese Literature: From 1945 to the present isbn 0231138040.
 1966 m. – Ilarionas Alfejevas, rusų prelatas, teologas, Bažnyčios istorikas, kompozitorius, vyskupas, Maskvos patriarchato prie ES atstovas ir rusų Stačiatikių Bažnyčios vyskupas Vienai bei Austrijai.
 1969 m. – Jennifer Lynn Lopez, JAV aktorė ir dainininkė.
 1973 m. – Danny Silva, Portugalijos slidininkas. Turino ir Vankuverio olimpinių žaidynių dalyvis ir vienintelis šalies atstovas.
 1974 m. – Mikael Jepson, švedų glamroko grupės The Ark gitaristas.
 1980 m. – Gauge, amerikiečių aktorė.
 1983 m. – Daniele De Rossi, futbolininkas, Italijos rinktinės ir A.S. Roma klubo saugas.
 1987 m. – Mara Wilson, amerikiečių aktorėMara Wilson. Informacija..

 Mirtys 
 1240 m. – Konradas Tiuringietis, VOkiečių ordino karinis ir valstybės veikėjas, Vokiečių ordino magistras (g. 1206 m.).
 1862 m. – Martinas Van Burenas, 8-asis Jungtinių Amerikos Valstijų prezidentas, valdęs šalį nuo 1837 iki 1841 metų, ir 10-asis JAV valstybės sekretorius (1829–1831). Jis buvo vienas pagrindinių demokratų partijos įkūrėjų (g. 1782 m.).
 1980 m. – Peter Sellers, anglų aktorius (g. 1925 m.).
 1986 m. – Fritz Albert Lipmann, 1953 m. Nobelio fiziologijos ir medicinos premijos laureatas (g. 1899 m.).
 1991 m. – Isakas Baševis Zingeris, JAV žydų rašytojas, Nobelio literatūros premijos laureatas.Paul Kresh „Isaac Bashevis Singer, The Magician of West 86th Street, A Biography“, The Dial Press, New York 1979, p. 390.Dvorah Telushkin „Master of Dreams“, A Memoir of Isaac Bashevis Singer", p. 266, New York, 1997.Stephen Tree „Isaac Bashevis Singer“, Munich, p. 18-19, 2004. Nurodo kitą gimimo datą: 1904 m. liepos 14 d. (g. 1902 m.).
 2005 m. – Ričardas Dolas, britų epidemiologas, fiziologas, pirmasis nustatęs rūkymo ir plaučių vėžio ryšį (g. 1912 m.).
 2010 m. – Theodor Paul Albrecht, kaip ir jo vyresnis brolis Karl Albrecht buvo Aldi koncerno savininkas (g. 1922 m.).
 2025 m. – Hulkas Hoganas, buvęs amerikiečių profesionalus imtynininkas ir televizijos asmenybė (g. 1953 m.).

 Nuorodos 

Kategorija:Liepa